stanford-oval/wikipedia huggingface dataset:
เดอะลอร์ดออฟเดอะริงส์
การดัดแปลงไปยังสื่ออื่น > ภาพยนตร์

เดอะลอร์ดออฟเดอะริงส์ ได้รับการสร้างเป็นภาพยนตร์สามครั้ง ครั้งแรกในปี พ.ศ. 2521 (ค.ศ. 1978) ใช้ชื่อเรื่องว่า  J. R. R. Tolkien's The Lord of the Rings โดยนักสร้างภาพเคลื่อนไหว ชื่อ ราล์ฟ บัคชิ (Ralph Bakshi)  เขาสร้างเนื้อหาในภาคแรก 'มหันตภัยแห่งแหวน' และบางส่วนใน 'หอคอยคู่พิฆาต' ภาพยนตร์ไม่ประสบความสำเร็จนัก  ครั้งที่สองสร้างโดยทีมงาน Rankin/Bass เป็นภาคต่อจากฉบับภาพยนตร์ คือ ส่วนที่เหลือของ 'หอคอยคู่พิฆาต' และ 'กษัตริย์คืนบัลลังก์' โดยสร้างเป็นภาพยนตร์ออกฉายทางโทรทัศน์ในปี พ.ศ. 2523 (ค.ศ. 1980) ใช้ชื่อว่า The Return of the King
แต่ครั้งที่ประสบความสำเร็จ คือ ฉบับปี พ.ศ. 2544 - 2546 ของผู้กำกับปีเตอร์ แจ็กสัน อำนวยการสร้างโดย นิวไลน์ซีนีม่า ภาพยนตร์ทั้งสามภาคถ่ายทำในประเทศนิวซีแลนด์ทั้งเรื่อง และถ่ายทำในช่วงเวลาเดียวกัน แต่มีกำหนดออกฉายปีต่อปี เริ่มจากปี พ.ศ. 2544 - 2546
ภาพยนตร์ทั้ง 3 ตอนได้รับรางวัลเนบิวลาสาขาบทภาพยนตร์ยอดเยี่ยม  ในปี พ.ศ. 2545 - 2547   ภาพยนตร์ตอนสุดท้าย (Return of the King) ทำสถิติรายได้มากกว่าหนึ่งพันล้านดอลลาร์สหรัฐ เป็นเรื่องที่สองถัดจาก ไททานิก และได้รับรางวัลออสการ์ไปถึง 11 สาขาในปี ค.ศ. 2004 ซึ่งรวมถึง รางวัลภาพยนตร์ยอดเยี่ยมและผู้กำกับภาพยนตร์ยอดเยี่ยม เมื่อรวมทั้งสามภาค ภาพยนตร์ได้รับรางวัลบาฟต้า 13 รางวัล ลูกโลกทองคำ 4 รางวัล และรางวัลออสการ์รวมถึง 17 รางวัล ได้แก่
The Lord of the Rings: The Fellowship of the Ring รวมทั้งสิ้น 4 รางวัล แต่งหน้ายอดเยี่ยม, ถ่ายภาพยอดเยี่ยม, เทคนิคพิเศษทางภาพยอดเยี่ยม, ดนตรีประกอบยอดเยี่ยม
The Lord of the Rings: The Two Towers รวมทั้งสิ้น 2 รางวัล ตัดต่อเสียงยอดเยี่ยม, เทคนิคพิเศษยอดเยี่ยม
The Lord of the Rings: The Return of the King รวมทั้งสิ้น 11 รางวัล ภาพยนตร์ยอดเยี่ยม, ผู้กำกับยอดเยี่ยม (ปีเตอร์ แจ๊กสัน) , บทภาพยนตร์ดัดแปลงยอดเยี่ยม, กำกับศิลป์ยอดเยี่ยม, บันทึกเสียงยอดเยี่ยม, ดนตรีประกอบยอดเยี่ยม, เพลงประกอบยอดเยี่ยม (เพลง Into the West) , ออกแบบเครื่องแต่งกายยอดเยี่ยม, ตัดต่อภาพยนตร์ยอดเยี่ยม, แต่งหน้ายอดเยี่ยม, เทคนิคพิเศษยอดเยี่ยม
ชื่อตอนของภาพยนตร์ในฉบับภาษาอังกฤษจะเหมือนชื่อหนังสือ แต่สำหรับในพากย์ไทยของภาพยนตร์ทั้งสามภาค มีชื่อดังนี้
อภินิหารแหวนครองพิภพ
ศึกหอคอยคู่กู้พิภพ
มหาสงครามชิงพิภพ
อิทธิพลต่องานแขนงอื่น > ดนตรี

ผลงานของโทลคีนทั้งเรื่อง เดอะลอร์ดออฟเดอะริงส์ และงานเขียนอื่น ๆ ส่งอิทธิพลต่อบรรดานักดนตรีมากมาย วงดนตรีร็อกในยุคทศวรรษ 1970 พากันแต่งดนตรีและคำร้องของบทเพลงที่เกี่ยวกับนิยายแฟนตาซีชุดนี้ เช่น วงเล็ด เซ็พพลิน คาเมล รัช และ สติกซ์ เป็นต้น  ในทศวรรษที่ 80 และ 90 วงดนตรีเมทัลในยุโรปหลายวงแต่งเพลงที่ได้รับแรงบันดาลใจจากโทลคีน โดยเฉพาะในมุมมองทางด้านมืดเกี่ยวกับตัวละครฝ่ายอธรรมในโลกมิดเดิลเอิร์ธ เช่น วง Blind Guardian ของเยอรมนี วง Summoning ของออสเตรีย และวง Nightwish ของฟินแลนด์ วงดนตรีเมทัลบางวงยังตั้งชื่อวงด้วยชื่อของสถานที่ต่าง ๆ ในปกรณัมของโทลคีน เช่น วงกอร์โกรอธ, อะมอนอามาร์ธ, เอเฟลดูอัธ และ คิริธอุงโกล เป็นต้น ในประเทศไทยมีวงดนตรีชื่อ ฮอบบิท มีสมาชิกวง 4 คนซึ่งทั้งสี่เป็นคนร่างเล็ก นักดนตรีหลายคนก็ตั้งชื่อทางการแสดงด้วยชื่อตัวละครในเรื่อง เช่น เคาน์กริชนัค และ ชากรัธ เป็นต้น มือกีต้าร์คนหนึ่ง คือ สตีฟ ตุ๊ก (Steve Took) เลือกใช้นามแฝงตามชื่อฮอบบิทคนหนึ่งว่า เปเรกริน ตุ๊ก  นอกจากนี้ ยังมีวงโพรเกรสซิฟร็อก ตั้งชื่อวงว่า อิลูวาทาร์ และ Isildur's Bane (ยมทูตของอิซิลดูร์) ตามชื่อตัวละครในปกรณัมด้วย
นอกจากวงดนตรีร็อกแล้ว นักดนตรีคลาสสิกและนิวเอจจำนวนหนึ่งก็ได้รับแรงบันดาลใจจากโทลคีนเช่นกัน เช่น ศิลปินนิวเอจ เอนยา (Enya) ได้ประพันธ์บทเพลง "ลอธลอริเอน" ในปี ค.ศ. 1991 เธอยังได้ประพันธ์บทเพลงสำหรับภาพยนตร์ไตรภาค เดอะลอร์ดออฟเดอะริงส์ อีกสองเพลง คือ "May It Be" (ประพันธ์เนื้อร้องทั้งภาษาอังกฤษและภาษาเควนยา) และเพลง "Aniron" (ประพันธ์เนื้อร้องเป็นภาษาซินดาริน) ซึ่งเพลง "May It Be" ได้รับเสนอชื่อเข้าชิงรางวัลอคาเดมี่ (ออสการ์) สาขาเพลงประกอบยอดเยี่ยม ในปี พ.ศ. 2544 นักดนตรีชาวสวีเดน ชื่อ Bo Hansson สร้างงานเพลงในปี พ.ศ. 2513 (ค.ศ. 1970) ชื่ออัลบัมว่า "Music Inspired by Lord of the Rings"  และวงดนตรีสายเลือดเดนมาร์ก โทลคีน เอนเซมเบิล ได้ออกอัลบัมหลายชุดที่ประพันธ์ขึ้นจากบทกวีและลำนำจากเรื่อง เดอะลอร์ดออฟเดอะริงส์ ทั้งหมด บางเพลงในอัลบัมเหล่านี้ยังได้ คริสโตเฟอร์ ลี มาร่วมขับลำนำด้วย
อิทธิพลต่องานแขนงอื่น > ภาพวาด

ผู้วาดภาพจากงานของโทลคีนที่ทรงเกียรติที่สุดได้แก่ สมเด็จพระบรมราชินีนาถมาเกรเธที่ 2 แห่งเดนมาร์ก ซึ่งทรงเป็นศิลปินนักวาดภาพผู้ช่ำชอง ภาพวาดฝีพระหัตถ์ของพระองค์ได้รับการตีพิมพ์เมื่อปี พ.ศ. 2520 (ค.ศ. 1977) บน เดอะลอร์ดออฟเดอะริงส์ ฉบับแปลภาษาเดนมาร์ก โดยทรงใช้พระนามแฝงว่า Ingahild Grathmer
สำหรับในยุคแรกของการตีพิมพ์ เดอะลอร์ดออฟเดอะริงส์ ภาพวาดประกอบเรื่องเกือบทั้งหมดเป็นผลงานของ สองพี่น้องฮิลเดบรันด์ (Tim และ Greg Hildebrandt) ซึ่งเป็นนักวาดภาพประกอบนิยายวิทยาศาสตร์และแฟนตาซี
แต่จิตรกรจากผลงานของโทลคีนที่มีชื่อเสียงมากที่สุด ได้แก่ จอห์น ฮาว (John Howe) อลัน ลี (Alan Lee) และ เท็ด แนสมิธ (Ted Nasmith) โดย จอห์น ฮาว เป็นผู้วาดภาพปกและภาพประกอบของหนังสือของโทลคีนหลายชุดหลายเวอร์ชัน  อลัน ลี มักวาดภาพเกี่ยวกับเรื่อง เดอะฮอบบิท และ เดอะลอร์ดออฟเดอะริงส์ (เขาวาดภาพประกอบให้ ตำนานบุตรแห่งฮูริน ด้วย) ขณะที่ เท็ด แนสมิธ ชำนาญและมุ่งเน้นภาพจากเรื่อง ซิลมาริลลิออน มากที่สุด  ศิลปินทั้งสามคนนี้ได้รับเชิญจากปีเตอร์ แจ็กสัน ให้เข้าร่วมงานออกแบบในภาพยนตร์ไตรภาคเดอะลอร์ดออฟเดอะริงส์ ซึ่ง ฮาว และ ลี ตอบรับ แต่แนสมิธต้องปฏิเสธไปด้วยเหตุผลส่วนตัวบางประการ ในปี พ.ศ. 2547 (ค.ศ. 2004) อลัน ลี ได้รับรางวัลอะแคเดมี (รางวัลออสการ์) ในสาขากำกับศิลป์ยอดเยี่ยม สำหรับผลงานของเขาในภาพยนตร์ไตรภาคเรื่องนี้
นอกจากนี้ ยังมีศิลปินคนอื่น ๆ ที่ได้รับแรงบันดาลใจจากโทลคีนในการสร้างผลงาน เช่น Catherine Karina Chmiel, Inger Edelfeldt, Anke Katrin Eißmann, Roger Garland, Michael Hague, Tove Jansson (ผู้วาดภาพประกอบ เดอะฮอบบิท ฉบับแปลภาษาฟินนิช), Angus McBride Kay Miner, และ Jenny Dolfen เป็นต้น
อิทธิพลต่องานแขนงอื่น > บทกวี

กวีหลายคนมีแรงบันดาลใจในการแต่งบทกวีขึ้นในภาษาเควนยาหรือภาษาซินดาริน อันเป็นภาษาประดิษฐ์ของโทลคีนที่ได้เตรียมโครงสร้างภาษาไว้อย่างสมบูรณ์ที่สุด เช่น Helge Kåre Fauskanger ได้แปลสองบทแรกของพระธรรมปฐมกาล (Genesis) ไปเป็นภาษาเควนยา และจุลสาร Tyalië Tyelelliéva (ISSN 1539-7238) เป็นจุลสารเกี่ยวกับผลงานกวีในภาษาเอลฟ์ เผยแพร่ในช่วงปี พ.ศ. 2537 - 2544
อิทธิพลต่องานแขนงอื่น > เกม

เกมในแนว RPG ยุคทศวรรษ 1970 ชื่อ Dungeons & Dragons สร้างตัวละครในเกมขึ้นจากเผ่าพันธุ์ต่าง ๆ ที่ปรากฏในเรื่อง เดอะลอร์ดออฟเดอะริงส์ จุดเด่นที่เห็นได้ชัด คือ ชาวฮาล์ฟลิง (ชื่อเรียกอีกชื่อหนึ่งของฮอบบิท)  เอลฟ์ มนุษย์ครึ่งเอลฟ์ คนแคระ ออร์ค และมังกร เกมประสบความสำเร็จเป็นอย่างสูงและเป็นต้นแบบแก่เกมแนว RPG อื่น ๆ ต่อมาในยุคหลัง อย่างไรก็ดี แกรี่ กายแกกซ์ หัวหน้าทีมออกแบบเกมนี้ยืนยันว่าเขาได้รับแรงบันดาลใจจากเรื่องเดอะลอร์ดออฟเดอะริงส์น้อยมาก และว่าเขาเพิ่มตัวละครเหล่านั้นลงไปในเกมก็เพื่อผลทางการตลาดเท่านั้น
ในวงการวิดีโอเกมก็ปรากฏเกมจำนวนมากที่ได้รับแรงบันดาลใจจากปกรณัมของเดอะลอร์ดออฟเดอะริงส์ เช่น เกม RPG แฟนตาซี ชุด Ultima,Baldur's Gate, EverQuest, และ the Warcraft ทั้งนี้ยังไม่รวมถึงเกมต่าง ๆ ที่อยู่ในชุด มิดเดิลเอิร์ธ เองอีกหลายชุด
อิทธิพลต่องานแขนงอื่น > วรรณกรรมและภาพยนตร์อื่น

ผลจากความสำเร็จและความนิยมอันล้นหลามในงานปกรณัมของโทลคีน ทำให้เกิดกระแสความต้องการนิยายแฟนตาซีสูงขึ้นอย่างมาก ช่วงทศวรรษ 1960 เป็นยุคทองของนิยายแฟนตาซี มีหนังสือและหนังสือชุดมากมายที่สร้างสรรค์ขึ้นในยุคนี้ เช่น ซีรีส์ เอิร์ธซี ของ เออร์ซูลา เค. เลอ กวิน, มหากาพย์ Riftwar ของ เรย์มอนด์ ฟีสต์, Belgariad ของเดวิด เอดดิงส์, The Sword of Shannara ของเทอร์รี่ บรู๊ค, และ The Wheel of Time หนังสือชุดของโรเบิร์ต จอร์แดน เป็นต้น
วรรณกรรมชิ้นนี้ยังได้ขยายผลไปยังกลุ่มวรรณกรรมข้างเคียง คือ นิยายวิทยาศาสตร์หรือไซไฟ  มีการกล่าวอ้างถึงงานของโทลคีนในนิยายของนักเขียนนิยายวิทยาศาสตร์ผู้มีชื่อเสียง เช่น แฟรงก์ เฮอร์เบิร์ต และ อาร์เทอร์ ซี. คลาร์ก และส่งอิทธิพลอย่างมากต่อผู้สร้างภาพยนตร์ เช่น จอร์จ ลูคัส ซึ่งมักพูดบ่อย ๆ ว่า เดอะลอร์ดออฟเดอะริงส์ เป็นแรงบันดาลใจที่สำคัญมากในเรื่อง สตาร์ วอร์ส
ดูเพิ่ม

งานประพันธ์ของโทลคีนที่เกี่ยวข้องในชุดปกรณัมเดียวกันนี้ ได้แก่
เดอะฮอบบิท
ตำนานแห่งซิลมาริล
เกร็ดตำนานที่จารมิจบ
ตำนานบุตรแห่งฮูริน
ประวัติศาสตร์มิดเดิลเอิร์ธ
แหล่งข้อมูลอื่น

เว็บไซต์ทางการของโทลคีน (อังกฤษ)
Tolkien Society เว็บชุมชนทางด้านวิชาการเกี่ยวกับผลงานของโทลคีน (อังกฤษ)
Encyclopedia of Arda สารานุกรมแห่งอาร์ดา รวมข้อมูลทุกอย่างเกี่ยวกับปกรณัมของโทลคีน (อังกฤษ)
TheOneRing.Net เว็บแฟนคลับ LOTR ที่ใหญ่ที่สุดในโลก (อังกฤษ)
Council of Elrond เว็บไซต์อีกแห่งที่เป็นแหล่งรวมข้อมูลข่าวสารของ LOTR ทั้งหนังสือ และภาพยนตร์ (อังกฤษ)
SpringOfArda เก็บถาวร 2010-09-23 ที่ เวย์แบ็กแมชชีน เว็บบอร์ดแฟนคลับ LOTR ชาวไทย (ไทย)
| ด ค กปกรณัมชุดมิดเดิลเอิร์ธ ของ เจ>  อาร์. อาร์. โทลคีน |
| --- | --- |
ตีพิมพ์ก่อนเสียชีวิต:  เดอะฮอบบิท  เดอะลอร์ดออฟเดอะริงส์  การผจญภัยของทอม บอมบาดิล  The Road Goes Ever On 
ตีพิมพ์หลังเสียชีวิต:  ตำนานแห่งซิลมาริล  เกร็ดตำนานที่จารมิจบ  ประวัติศาสตร์มิดเดิลเอิร์ธ (12 เล่ม)  Bilbo's Last Song  ตำนานบุตรแห่งฮูริน  ประวัติศาสตร์เดอะฮอบบิท  เบเรนกับลูธิเอน  การล่มสลายของกอนโดลิน 
รายชื่อบทความแบ่งตาม:  หมวดหมู่  ตัวละคร  ชาติพันธุ์  ภูเขา  แม่น้ำ  อาณาจักร  ยุคสมัย 
ภาพแผนที่ดินแดนตะวันตกของทวีปมิดเดิลเอิร์ธในช่วงยุคที่สาม
ปกหนังสือ เดอะลอร์ดออฟเดอะริงส์ วาดโดย พอลลีน เบย์นส (พ.ศ. 2511)
ปกอัลบัมเพลงของ โทลคีน เอนเซมเบิล ชุด 'At Dawn in Rivendell' ปี 2003
เดอะเฟซเมนไทยแลนด์ ซีซัน 1

| เดอะเฟซเมนไทยแลนด์ ซีซัน 1 |
| --- | --- |

สร้างโดย: กันตนา
พิธีกร: อจิรภา ไมซิงเกอร์
กรรมการ: พลพัฒน์ อัศวะประภา เมทินี กิ่งโพยม พชร จิราธิวัฒน์
ประเทศแหล่งกำเนิด: Thailand ! ไทย
จำนวนตอน: 10
การผลิต
ผู้อำนวยการผลิต: ปิยะรัฐ กัลย์จาฤก
สถานที่ถ่ายทำ: The Face Thailand Studio
ความยาวตอน: 1 ชั่วโมง 30 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 29 กรกฎาคม พ.ศ. 2560 – 30 กันยายน พ.ศ. 2560
เดอะเฟซเมนไทยแลนด์ ซีซัน 1 (อังกฤษ: The Face Men Thailand (season 1)) รายการเรียลลิตีเพื่อค้นหาสุดยอดนายแบบ โดยมี ลูกเกด เมทินี, พีช พชร และ หมู อาซาว่า เป็นเมนเทอร์ในรายการ
ในวันที่ 29 มิถุนายน 2560 ได้มีการแถลงข่าวเปิดตัวรายการอย่างเป็นทางการพร้อมกับการเปิดตัวผู้เข้าแข่งขันจากรอบออดิชั่นทั้ง 41 คน ณ ควอเทียร์ วอเตอร์ การ์เดน ศูนย์การค้าเอ็มควอเทียร์ เมทินี กิ่งโพยม, พลพัฒน์ อัศวะประภา และ พชร จิราธิวัฒน์ ได้รับหน้าที่เป็นเมนเทอร์ในรายการนี้ ส่วน อจิรภา ไมซิงเกอร์ ผู้ชนะเดอะเฟซไทยแลนด์ ซีซัน 1 รับหน้าที่เป็นพิธีกรประจำรายการ
ในวันที่ 30 กันยายน 2560 ก็ได้ผู้ชนะคนแรกของรายการคือ ณัทธนพล ทินโรจน์
กติกา

ดูบทความหลักที่: เดอะเฟซไทยแลนด์
ออดิชั่น

ในวันที่ 30 เมษายน 2560 มีการเปิดรับสมัครทั้งนายแบบไทยและนายแบบจากทุกประเทศ ภายในงาน F.A.C.E Internaional Festival ณ MUANGTHAI GMM Live House at Central World
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | ส่วนสูง | ภูมิลำเนา | ทีม | ผลการแข่งขัน | ลำดับ |
| --- | --- | --- | --- | --- | --- | --- |
| บาส, ภาณุพงศ์ บัวภาคำ | 21 | 180 ซม. | ระยอง | พีช | ถูกคัดออกในตอนที่ 2 | 18 |
| ดุ่ย, ฐานทรัพย์ กันทสัย | 22 | 180 ซม. | ราชบุรี | พีช | ถูกคัดออกในตอนที่ 3 | 17 |
| กันย์, นครินทร์ ผ่านวงษ์ | 19 | 186 ซม. | ขอนแก่น | ลูกเกด | ถูกคัดออกในตอนที่ 5 | 16 |
| แบงค์, อนุสิทธิ แสงนิ่มนวล | 26 | 189 ซม. | กรุงเทพมหานคร | หมู | ถูกคัดออกในตอนที่ 6 | 15 |
| ธาม, ธาม พิชิตสุรกิจ | 16 | 184 ซม. | กรุงเทพมหานคร | หมู | ถูกคัดออกนอกห้องตัดสิน ในตอนที่ 7 | 12 |
| นิคกี้, นิกิ บุญธรรม | 21 | 190 ซม. | ชลบุรี | ลูกเกด | ถูกคัดออกนอกห้องตัดสิน ในตอนที่ 7 | 12 |
| พีเค, พัสกร วรรณศิริกุล | 20 | 180 ซม. | กรุงเทพมหานคร | พีช | ถูกคัดออกนอกห้องตัดสิน ในตอนที่ 7 | 12 |
| แจ็ค, ซู ชิวเฉิง | 27 | 185 ซม. | หยางโจว, จีน | ลูกเกด | ถูกคัดออกในตอนที่ 7 | 11 |
| กุน, กิตติคุณ ตันสุหัส | 26 | 181 ซม. | เชียงใหม่ | ลูกเกด | ถูกคัดออกในตอนที่ 8 | 10 |
| แซม, เพ็ญพิชญ์ บุญห่อ | 23 | 188 ซม. | นครราชสีมา | หมู | ถูกคัดออกในตอนที่ 9 | 6 |
| มิกกี้, นนท์ อัลภาชน์ ณ ป้อมเพชร | 26 | 178 ซม. | ลอสแอนเจลิส, สหรัฐ | หมู | ถูกคัดออกในตอนที่ 9 | 6 |
| กันน์, สรวิศ แสงวณิช | 22 | 188 ซม. | กรุงเทพมหานคร | พีช | ถูกคัดออกในตอนที่ 9 | 6 |
| มอส, พิเชษฐ์ เปรียบยอดยิ่ง | 22 | 187 ซม. | สุรินทร์ | ลูกเกด | ถูกคัดออกในตอนที่ 9 | 6 |
| เติร์ท, ธนาภพ อยู่วิจิตร | 19 | 180 ซม. | กรุงเทพมหานคร | หมู | ถูกคัดออกในตอนที่ 10 | 4 |
| โจเซฟ, โจเซฟ แอนจิโล | 23 | 177 ซม. | ขอนแก่น | พีช | ถูกคัดออกในตอนที่ 10 | 4 |
| อติล่า, อาร์เธอร์ อภิชาติ กานโยซ์ | 25 | 188 ซม. | เจนีวา, สวิตเซอร์แลนด์ | หมู | รองชนะเลิศ | 2 |
| แมน, ธฤษณุ สรนันท์ | 26 | 190 ซม. | กรุงเทพมหานคร | พีช | รองชนะเลิศ | 2 |
| ฟิลลิปส์, ณัทธนพล ทินโรจน์ | 22 | 175 ซม. | สต็อกโฮล์ม, สวีเดน | ลูกเกด | ชนะเลิศ | 1 |
ข้อมูลการออกอากาศ > ตอนที่ 1 : Casting

ออกอากาศ 29 กรกฎาคม 2560
หมู อาซาว่า, ลูกเกด เมทินี และ พีช พชร ได้ทำการคัดเลือกหนุ่ม ๆ จำนวน 41 คนให้ผ่านเข้าสู่รอบ 18 คนสุดท้าย โดยรอบแรกเป็นการถ่ายภาพหน้าธรรมชาติแบบกลุ่ม รอบที่สองเป็นการเดินแบบโดยปิดบังใบหน้าของผู้เข้าแข่งขัน และรอบที่สามเป็นการแต่งตัวตามบุคลิกของตนเองเพื่อให้เมนเทอร์เลือกเข้าทีมให้เหลือสิบแปดคนสุดท้าย และแบ่งออกเป็นสามทีม ทีมละหกคนตามที่เมนเทอร์หรือผู้เข้าแข่งขันได้ตัดสินใจเลือก
| การเลือกเข้าทีม> ลำดับ.ลำดับ | การเลือกเข้าทีม> ผู้เข้าแข่งขัน.ผู้เข้าแข่งขัน | การเลือกเข้าทีม> อายุ.อายุ | การเลือกเข้าทีม> การเลือกของเมนเทอร์และผู้เข้าแข่งขัน.หมู | การเลือกเข้าทีม> การเลือกของเมนเทอร์และผู้เข้าแข่งขัน.พีช | การเลือกเข้าทีม> การเลือกของเมนเทอร์และผู้เข้าแข่งขัน.ลูกเกด | การเลือกของเมนเทอร์และผู้เข้าแข่งขัน>  |
| --- | --- | --- | --- | --- | --- | --- |
| 1 | บาส | 21 | — | ✔ | — |  |
| 2 | กันย์ | 19 | ✔ | — | ✔ |  |

| 3 | จอห์น | 22 | — | — | — |  |
| 4 | อติล่า | 25 | ✔ | ✔ | — |  |
| 5 | โจเซฟ | 23 | — | ✔ | — |  |

| 6 | เจมส์ | 22 | — | — | — |  |
| 7 | แซม | 23 | ✔ | — | ✔ |  |
| 8 | ฟิลลิปส์ | 22 | — | — | ✔ |  |
| 9 | กุน | 26 | — | ✔ | ✔ |  |
| 10 | แบงค์ | 26 | ✔ | — | — |  |
| 11 | แมน | 26 | ✔ | ✔ | — |  |

| 12 | ปาแปง | 24 | — | — | — |  |
| 13 | กันน์ | 22 | — | ✔ | — |  |
| 14 | นิคกี้ | 21 | ✔ | ✔ | ✔ |  |

| 15 | ซันนี่ | 29 | — | — | — |  |
| 16 | ดุ่ย | 22 | — | ✔ | ✔ |  |
| 17 | ธาม | 16 | ✔ | — | — |  |
| 18 | แจ็ค | 27 | ✔ | ✔ | ✔ |  |
| 19 | พีเค | 20 | ✔ | ✔ | — |  |

| 20 | นัท | 23 | — | ลูกทีมเต็ม | — |  |
|  |  |  |  | ลูกทีมเต็ม |  |  |
| 21 | วิน | 26 | — | ลูกทีมเต็ม | — |  |
| 22 | มิกกี้ | 26 | ✔ | ลูกทีมเต็ม | — |  |
| 23 | มอส | 22 | — | ลูกทีมเต็ม | ✔ |  |
|  |  |  |  | ลูกทีมเต็ม |  |  |
| 24 | เอ็ม | 28 | — | ลูกทีมเต็ม |  |  |
| 25 | เติร์ท | 19 | ✔ | ลูกทีมเต็ม |  |  |

^  * จอห์น ซันนี่ นัท และ เอ็ม ไม่ได้ผ่านรอบคัดเลือก 18 คนสุดท้าย แต่ได้รับโอกาสให้ฝึกฝนทักษะต่าง ๆ ร่วมกับผู้เข้าแข่งขันที่ได้รับการเลือกอีก 18 คนในบ้าน อาร์ทีมิส อีลิท
ทีมลูกเกด : กันย์, ฟิลลิปส์, กุน, นิคกี้, แจ็ค, มอส
ทีมหมู : อติล่า, แซม, แบงค์, ธาม, มิกกี้, เติร์ท
ทีมพีช : บาส, โจเซฟ, แมน, กันน์, ดุ่ย, พีเค
ข้อมูลการออกอากาศ > ตอนที่ 2 : Sensitive Side of Men

ออกอากาศ 5 สิงหาคม 2560
ทีมที่ชนะแคมเปญ: ทีมลูกเกด
ผู้ที่ถูกส่งเข้ามาในห้องคัดออก: บาส ภาณุพงศ์ และ เติร์ท ธนาภพ
ผู้ที่ถูกคัดออก: บาส ภาณุพงศ์
ช่างถ่ายภาพ: วสันต์ ผึ่งประเสริฐ (เปิ้ล)
แขกรับเชิญพิเศษ: ชิน ยู-จ็อง, อองตวน ปินโต และ วันเพ็ญ แก้วนาเส็ง (เปิ้ล)
ข้อมูลการออกอากาศ > ตอนที่ 3 : Walk Your Pets

ออกอากาศ 12 สิงหาคม 2560
ทีมที่ชนะแคมเปญ: ทีมหมู
ผู้ที่ถูกส่งเข้ามาในห้องคัดออก: ดุ่ย ฐานทรัพย์ และ กุน กิตติคุณ
ผู้ที่ถูกคัดออก: ดุ่ย ฐานทรัพย์
แขกรับเชิญพิเศษ: ณัฐรัตน์ นพรัตยาภรณ์ (ไอซ์ซึ), วิษณี เทพเจริญ (บีท), สมบัษร ถิระสาโรช (ตือ) และ คริส หอวัง
ข้อมูลการออกอากาศ > ตอนที่ 4 : Confident in Love

ออกอากาศ 19 สิงหาคม 2560
ทีมที่ชนะแคมเปญ: ทีมลูกเกด
ผู้ที่ถูกส่งเข้ามาในห้องคัดออก: แบงค์ อนุสิทธิ์ และ กันน์ สรวิศ
ผู้ที่ถูกคัดออก: ไม่มีใครถูกคัดออก
แขกรับเชิญพิเศษ: วันเพ็ญ แก้วนาเส็ง (เปิ้ล), ณัฐธยาน์ บุญชมไพศาล (เกรซ), สิริกาญจน์ อัศวสุดสาคร และ พอส (วงดนตรี)
ข้อมูลการออกอากาศ > ตอนที่ 5 : Locker Room

ออกอากาศ 26 สิงหาคม 2560
ทีมที่ชนะแคมเปญ: ทีมหมู
ผู้ที่ถูกส่งเข้ามาในห้องคัดออก: พีเค พัสกร และ กันย์ นครินทร์
ผู้ที่ถูกคัดออก: กันย์ นครินทร์
แขกรับเชิญพิเศษ: ณัทธร ศรีนิเวศน์
ช่างถ่ายภาพ: พันธ์สิริ สิริเวชชะพันธ์ (ติ๋ม)
แขกรับเชิญพิเศษ: พงศ์วิวัฒน์ ทีฆคีรีกุล (แก๊ป)
ข้อมูลการออกอากาศ > ตอนที่ 6 : Victory Walk

ออกอากาศ 2 กันยายน 2560
ทีมที่ชนะแคมเปญ: ทีมลูกเกด
ผู้ที่ถูกส่งเข้ามาในห้องคัดออก: กันน์ สรวิศ, แบงค์ อนุสิทธิ์, แซม เพ็ญพิชญ์ และ มิกกี้ นนท์
ผู้ที่ถูกคัดออก: แบงค์ อนุสิทธิ์
แขกรับเชิญพิเศษ: วันเพ็ญ แก้วนาเส็ง (เปิ้ล) และ สมบัษร ถิระสาโรช (ตือ), วรนัยน์ วาณิชกะ (โก้), กำพล ลิขิตกาญจนกุล (ป๊อป), ชลิตา ส่วนเสน่ห์ (น้ำตาล) และ ชานนท์ อักขระชาตะ (ขุน)
ข้อมูลการออกอากาศ > ตอนที่ 7 : Newly Wet Couple

ออกอากาศ 9 กันยายน 2560
ผู้เข้าแข่งขันที่ถูกคัดออกโดยเมนเทอร์ของทีมตนเอง: ธาม พิชิตสุรกิจ, พีเค พัสกร และ นิคกี้ นิกิ
ทีมที่ชนะแคมเปญ: ทีมหมู
ผู้ที่ถูกส่งเข้ามาในห้องคัดออก: กันน์ สรวิศ และ แจ็ค ซู
ผู้ที่ถูกคัดออก: แจ็ค ซู
ช่างถ่ายภาพ: สุรัตน์ จริยวัฒนวิจิตร (โจ)
นางแบบรับเชิญ: วรรณปิยะ ออมสินนพกุล (กวาง), กิระนา จัสมิน ชูว์เทอร์ (เจสซี่) และ มาเรีย เฮิร์ชเลอร์ (สกาย)
แขกรับเชิญพิเศษ: อภิสราฐ์ เพชรเรืองรอง (เจด้า), พงศ์วิวัฒน์ ทีฆคีรีกุล (แก๊ป), จิรายุทธ ผโลประการ (ทีเจ), สิริกาญจน์ อัศวสุดสาคร และ มาริโอ้ เมาเร่อ
ข้อมูลการออกอากาศ > ตอนที่ 8 : Alpha Move by Alpha Men

ออกอากาศ 16 กันยายน 2560
ทีมที่ชนะแคมเปญ: ทีมหมู
ผู้ที่ถูกส่งเข้ามาในห้องคัดออก: กันน์ สรวิศ และ กุน กิตติคุณ
ผู้ที่ถูกคัดออก: กุน กิตติคุณ
เมนเทอร์รับเชิญพิเศษ: หม่อมราชวงศ์ศรีคำรุ้ง ยุคล รัตตกุล (คุณหญิงแมงมุม)
แขกรับเชิญพิเศษ: เสาวคนธ์ พรพัฒนารักษ์ (มิ้ง)
ข้อมูลการออกอากาศ > ตอนที่ 9 : Body Pose

ออกอากาศ 23 กันยายน 2560
ผู้เข้าแข่งขันที่ถูกเลือกจากเมนเทอร์: อติล่า อาร์เธอร์, แมน ธฤษณุ และ ฟิลลิปส์ ณัทธนพล
ผู้ที่ชนะแคมเปญ: อติล่า อาร์เธอร์ และ โจเซฟ แอนจิโล
ผู้เข้าแข่งขันคนที่สี่และคนที่ห้าที่ถูกเลือกโดยเมนเทอร์จากทีมที่ชนะแคมเปญ: เติร์ท ธนาภพ และ โจเซฟ แอนจิโล
ผู้ที่ถูกคัดออก: มิกกี้ นนท์, แซม เพ็ญพิชญ์, กันน์ สรวิศ และ มอส พิเชษฐ์
แขกรับเชิญพิเศษ: ยุกต์ ส่งไพศาล (สน)
ข้อมูลการออกอากาศ > ตอนที่ 10 : Final Walk

ออกอากาศ 30 กันยายน 2560
เดอะเฟซเมน: "ฟิลลิปส์" ณัทธนพล ทินโรจน์
เมนเทอร์ของทีมที่ชนะ: "ลูกเกด" เมทินี กิ่งโพยม
แขกรับเชิญพิเศษ: ปิยะรัฐ กัลย์จาฤก (เต้), ดิษย์ลดา ดิษยนันทน์ (สตางค์), น้ำทิพย์ จงรัชตวิบูลย์ (บี), เทีย ทวีพาณิชย์พันธุ์ (เทีย)
ข้อมูลการแข่งขัน > แคมเปญ

ตอนที่ 1 : ถ่ายภาพกลุ่มแบบไม่แต่งหน้า, ทดสอบการเดินแบบ และถ่ายภาพเพื่อคัดเลือกเข้าทีม (รอบคัดเลือก)
ตอนที่ 2 : ถ่ายภาพร่วมกับเด็ก ด้วยแนวคิด "Sensitive Side of Men" เพื่อนำเสนอให้กับผลิตภัณฑ์ L'Oreal Men Expert Hydra Sensitive
ตอนที่ 3 : เดินแฟชั่นบนเวทีที่ไร้ขอบเขต ด้วยแนวคิด "Walk Your Pets" ร่วมกับ ม้า, สุนัข และ นก
ตอนที่ 4 : ถ่ายมิวสิควิดีโอเพลง "รักจริงจัง" ขับร้องโดย วง พอส เพื่อนำเสนอให้กับผลิตภัณฑ์ Head & Shoulders
ตอนที่ 5 : ถ่ายภาพกลุ่ม ด้วยแนวคิด "Locker Room" เพื่อนำเสนอให้กับผลิตภัณฑ์ Cathy Doll อโลสเนลเจลว่านหอย
ตอนที่ 6 : เดินแฟชั่นในยุคสมัยโรมันโบราณ ด้วยแนวคิด "Victory Walk" เพื่อนำเสนอให้กับนิตยสาร GQ Magazine Thailand
ตอนที่ 7 : ถ่ายภาพโฆษณาบนหน้านิตยสาร ด้วยแนวคิด "Newly Wet Couple" เพื่อนำเสนอให้กับผลิตภัณฑ์ Head & Shoulders Suprême
ตอนที่ 8 : ถ่ายทีวีสกู๊ป ด้วยแนวคิด "Alpha Move by Alpha Men" เพื่อนำเสนอให้กับผลิตภัณฑ์ L'Oreal Men Expert White Active Oil Control, L'Oreal Men Expert Hydra Energetic และ L'Oreal Men Expert Vita Lift
ตอนที่ 9 : ถ่ายภาพโฆษณา ด้วยแนวคิด "Body Pose" เพื่อนำเสนอให้กับผลิตภัณฑ์ Namu Life SnailWhite Crème Body Wash
ตอนที่ 10 : ถ่ายภาพยนตร์สั้น ร่วมกับ เทีย ลี่ ทวีพาณิชย์พันธุ์ เพื่อนำเสนอให้กับรถยนต์ Toyota Corolla Altis กำกับโดย กัลป์ กัลย์จาฤก
แหล่งข้อมูลอื่น

Facebook
Twitter
Instagram
Youtube
| ด ค กเดอะเฟซ |
| --- | --- |
ผู้ชาย:  ไทย 1  2  3 
ผู้หญิง:  ออสเตรเลีย 1  ไทย 1  2  3  4  5  สหราชอาณาจักร 1  สหรัฐอเมริกา 1  2  เวียดนาม 1  2  3  4 
| ด ค กเดอะเฟซเมนไทยแลนด์ |
| --- | --- |
ซีซัน:  1  2  3 
มาสเตอร์ เมนเทอร์:  เมทินี กิ่งโพยม (2) 
เมนเทอร์:  พลพัฒน์ อัศวะประภา (1–2)  เมทินี กิ่งโพยม (1)  พชร จิราธิวัฒน์ (1)  ซอนย่า คูลลิ่ง (2)  โทนี่ รากแก่น (2)  อคัมย์สิริ สุวรรณศุข (3)  จิรายุ ละอองมณี (3)  อารยา อินทรา (3)  อจิรภา ไมซิงเกอร์ (3) 
พิธีกร:  อจิรภา ไมซิงเกอร์ (1)  อองตวน ปินโต (2–3) 
ผู้ชนะ:  ณัทธนพล ทินโรจน์ (1)  ลูอิส เมซา (2)  ธวัชนินทร์ ดารายน (3) 
ผู้เข้าแข่งขันอื่น:  ธฤษณุ สรนันท์  อาร์เธอร์ อภิชาติ กานโยซ์  นนท์ อัลภาชน์  ธิติสรรค์ กู้ดเบิร์น 
หน้าที่เกี่ยวข้อง:  เดอะเฟซ  เดอะเฟซไทยแลนด์  อาร์ทีมิส อีลิท
เติมฝันให้เต็มฟ้า

| เติมฝันให้เต็มฟ้า |
| --- | --- |
ใบปิดภาพยนตร์
กำกับ: โจ จอห์นสตัน
บทภาพยนตร์: ลูวิส โคลิก
สร้างจาก: ออคโทเบอร์ สกาย โดย โฮเมอร์ ฮิคคาม
อำนวยการสร้าง:   ชาร์ล กอร์ดอน  แลร์รี แฟรนโก 
นักแสดงนำ:   เจค จิลเลินฮาล  คริส คูเปอร์  คริส โอเวน  ลอร่า เดิร์น 
กำกับภาพ: เฟร็ด เมอร์ฟี่
ตัดต่อ: โรเบิร์ต ดัลวา
ดนตรีประกอบ: มาร์ค ไอแชม
ผู้จัดจำหน่าย: ยูนิเวอร์แซล พิกเจอส์
วันฉาย: 19 กุมภาพันธ์ ค.ศ. 1999 (สหรัฐอเมริกา)
ความยาว: 103 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 25 ล้านดอลลาร์สหรัฐ
ทำเงิน: 34.7 ล้านดอลลาร์สหรัฐ
เติมฝันให้เต็มฟ้า (อังกฤษ: October Sky) เป็นภาพยนตร์ดราม่า-ชีวประวัติสัญชาติอเมริกันที่ออกฉายในปี ค.ศ. 1999 กำกับโดย โจ จอห์นสตัน และนำแสดงโดย เจค จิลเลินฮาล, คริส คูเปอร์, คริส โอเวน และ ลอร่า เดิร์น บทภาพยนตร์โดย ลูวิส โคลิก สร้างจากหนังสือที่มีชื่อเดียวกันบอกเล่าเรื่องราวที่แท้จริงของโฮเมอร์เอช ลูกชายของคนงานเหมืองถ่านหินที่ได้รับแรงบันดาลใจจากการเปิดตัว สปุตนิก 1 ในปี ค.ศ. 1957 เพื่อต่อต้านความปรารถนาของพ่อของเขาและในที่สุดก็กลายเป็นวิศวกรของนาซ่า
เติมฝันให้เต็มฟ้า มีพื้นฐานมาจากชีวิตของชายหนุ่มสี่คนที่เติบโตใน โคลวู้ด, รัฐเวสต์เวอร์จิเนีย การถ่ายภาพหลักเกิดขึ้นในเขตชนบทของรัฐเทนเนสซีตะวันออกรวมทั้ง โอลิเวอร์ สปริงส์, แฮร์ริแมน และ คิงส์ตัน ในมณฑล มอร์แกน และ โรน
แหล่งข้อมูลอื่น

เติมฝันให้เต็มฟ้า ที่อินเทอร์เน็ตมูวีเดตาเบส
เติมฝันให้เต็มฟ้า ที่บ็อกซ์ออฟฟิศโมโจ
เตียวเหลียง (ราชวงศ์ฮั่นตะวันตก)

สำหรับความหมายอื่น ดูที่ เตียวเหลียง
| เตียวเหลียง |
| --- | --- |
張良
ภาพปูนเปียกสมัยราชวงศ์ฮั่นตะวันตก แสดงภาพของเตียวเหลียง
ข้อมูลส่วนบุคคล
เกิด: ราวศตวรรษที่ 3 ก่อนคริสตกาล
เสียชีวิต: 189 ปีก่อนคริสตกาล
อาชีพ: รัฐบุรุษ และ เสนาธิการ
ชื่อรอง: จื่อฟาง (子房)
สมัญญานาม: เหวินเฉิงโหว (文成侯)
ตำแหน่ง: หลิวโหว (留侯)

เตียวเหลียง หรือ จางเหลียง (อังกฤษ: Zhang Liang; จีน: 张亮; พินอิน: Zhāng liàng อ่านว่า จางเลี่ยง; ? - 189 ปีก่อน ค.ศ.) ชื่อรอง จื่อฟาง (子房) เป็นนักยุทธศาสตร์ทางการทหารและขุนนางชาวจีน ที่มีชีวิตอยู่ในสมัย ราชวงศ์ฮั่นตะวันตก ตอนต้น เขายังเป็นที่รู้จักในฐานะหนึ่งใน วีรบุรุษทั้งสามแห่งราชวงศ์ฮั่นตอนต้น (漢初三傑) ร่วมกับ หาน ซิ่น (韓信) และ เซียว เหอ (蕭何) เตียงเหลียงมีส่วนอย่างมากในการสถาปนาราชวงศ์ฮั่น ภายหลังเขาถึงแก่กรรม เขาได้รับเกียรติให้มียศหลังมรณกรรมเป็น เหวินเฉิงโหว โดย จักรพรรดิฮั่นเฉียนเฉ่า เตียวเหลียงปรากฏใน ตารางรายชื่อของวีรบุรุษผู้ไร้เทียมทาน โดย จิน กู่เหลียง
เชื่อกันว่า เตียวเหลียงได้รับคัมภีร์พิชัยสงครามที่ตกทอดมาจากเจียง ไท่กง หรือเจียง จื่อหยาง ที่ปรึกษาและเสนาธิการคนสำคัญอีกคนหนึ่งในยุคราชวงศ์โจวตอนต้น และในประวัติศาสตร์จีน จึงทำให้เตียวเหลียงวางแผนไม่เคยผิดพลาด
ซือหม่า เชียน นักบันทึกประวัติศาสตร์ในยุคจีนโบราณได้บันทึกถึงเตียวเหลียงเอาไว้ว่า "เมื่อถึงคราวที่พระเจ้าฮั่นโกโจเผชิญปัญหาหนักหนาถึงขนาดคอขาดบาดตาย เตียวเหลียงผู้นี้ก็มักจะเป็นคนที่ช่วยพระองค์ให้รอดพ้นจากเรื่องเหล่านั้นเสมอ"
นอกจากนี้แล้ว เตียวเหลียงยังได้รับการกล่าวขานอีกว่า เป็นบุรุษที่มีใบหน้าสวยราวกับอิสตรีคนหนึ่งในประวัติศาสตร์จีน ผู้คนมักจะเข้าใจผิดอยู่บ่อยครั้งว่าเป็นอิสตรี
ในวรรณกรรมสามก๊ก นอกจากขวันต๋ง, งักเย (เล่ออี้) และเจียง จื่อหยาง แล้ว ความสามารถของขงเบ้งที่ทั้งชีซี ผู้เป็นสหาย และสุมาเต็กโช ผู้เป็นอาจารย์มักจะกล่าวเปรียบเปรยนั้น เตียวเหลียงก็เป็นอีกผู้หนึ่งที่มักถูกหยิบยกไปเทียบเคียงกับขงเบ้ง โดยระบุว่า "หนึ่งในนั้นคือเกงสง (เจียง จื่อหยาง) ผู้วางฐานรากของราชวงศ์โจวอย่างแน่นหนาเป็นเวลาแปดร้อยปีและคนอื่น ๆ เตียวเหลียงที่ทำให้ราชวงศ์ฮั่นรุ่งโรจน์เป็นเวลาสี่ร้อยปี"
เตียวเหลียงถึงแก่อสัญกรรรมเมื่อ 189 ปีก่อน ค.ศ. (พ.ศ. 354)
เด็กเสเพล (ภาพยนตร์ปี พ.ศ. 2539)

| เด็กเสเพล |
| --- | --- |
กำกับ: นพพร วาทิน
บทภาพยนตร์: มารยาท ไทยนิวัฒน์วิไล
สร้างจาก: เด็กเสเพล โดย ฉัตรชัย วิเศษสุวรรณภูมิ
อำนวยการสร้าง: เจริญ เอี่ยมพึ่งพร
นักแสดงนำ: วินรวีร์ ใหญ่เสมอ คาเรน คล่องตรวจโรค พิศาล อัครเศรณี รุจน์ รณภพ บริบูรณ์ จันทร์เรือง เขตต์ ฐานทัพ
ผู้จัดจำหน่าย: ไฟว์สตาร์โปรดักชั่น
วันฉาย: 21 สิงหาคม พ.ศ. 2539
ความยาว: 117 นาที
ประเทศ: ไทย
ภาษา: ไทย
เด็กเสเพล (อังกฤษ: Dangerous Years) เป็นภาพยนตร์ไทยแนวดรามาจากค่ายไฟว์สตาร์โปรดักชั่น กำกับโดย นพพร วาทิน สร้างจากนวนิยายของ ฉัตรชัย วิเศษสุวรรณภูมิ หรือที่รู้จักในชื่อ พนมเทียน ศิลปินแห่งชาติ ที่ได้รับการดัดแปลงเป็นภาพยนตร์ครั้งแรกในปี พ.ศ. 2503 ภาพยนตร์เรื่องนี้เล่าถึงวัยรุ่นที่หลงเดินทางเข้าสู่ชีวิตแห่งอาชญากรรม เข้าฉายเมื่อวันที่ 21 สิงหาคม พ.ศ. 2539 และได้ถูกสร้างใหม่เป็นละครโทรทัศน์ในชื่อเดียวกันในปี พ.ศ. 2563
เนื้อเรื่อง

ที่หมู่บ้านชายแดน เกิดความรุนแรงขึ้นระหว่าง กองทัพไทย กับ ขบวนการ คอมมิวนิสต์ ระหว่างการต่อสู้ ภรรยาของศักดิ์ถูกฆ่าตาย อย่างไรก็ตาม ลูกชายของเขาหายตัวไป
ทินหรือสันต์ ลูกชายของศักดิ์เติบโตมาในสภาพยากจนข้นแค้นและกลายเป็นส่วนหนึ่งของแก๊งโจร อยู่มาวันหนึ่ง ทิน ทำร้ายผู้หญิงและขโมยกระเป๋าเงินของเธอ เขาหลบตำรวจโดยซ่อนตัวอยู่ในโรงเรียนที่ศักดิ์สอนอยู่ จากจุดนั้น ศักดิ์พยายามเกลี้ยกล่อมทินว่าชีวิตของอาชญากรไม่ใช่สิ่งที่เขาควรจะเป็น